ພັກເດໂມແຄຣັດ ພວມນຳໜ້າ ໃນການແຂ່ງຂັນເລືອກຕັ້ງ ສະມາຊິກສະພາສູງ ໃນຫຼາຍລັດ ທີ່ສຳຄັນ 
ບັນດາສະມາຊິກພັກຣີພັບບລີກັນ ໃນປັດຈຸບັນນີ້ ຄວບຄຸມສະພາສູງ ໂດຍມີບ່ອນນັ່ງໃນສະພາ 23 ບ່ອນໃນຈຳນວນ 35 ບ່ອນ ທີ່ຈະຕ້ອງໄດ້ເລືອກຕັ້ງກັນໃໝ່ ໃນປີນີ້.
ໂດຍເຫຼືອເວລາຢູ່ບໍ່ເຖິງສີ່ເດືອນກໍຈະຮອດວັນເລືອກຕັ້ງແລ້ວ ບັນດາສະມາຊິກສະພາສັງກັດພັກເດໂມແຄຣັດຮູ້ສຶກໝັ້ນໃຈຫຼາຍຂຶ້ນວ່າ ພວກເພິ່ນສາມາດເອົາຊະນະບ່ອນນັ່ງໃນສະພາໄດ້ຈຳນວນນຶ່ງທີ່ຕ້ອງການ ເພື່ອຈະກັບຄືນໄປຄວບຄຸມສະພາສູງຂອງສະຫະລັດອີກຄັ້ງນຶ່ງ ຜູ້ທີ່ເຊື່ອໝັ້ນວ່າຈະຖືກສະເໜີຊື່ຕາງໜ້າພັກເດໂມແຄຣັດເພື່ອແຂ່ງເອົາຕຳແໜ່ງປະທານາທິບໍດີ ທ່ານໂຈ ໄບເດັນ ກຳລັງນຳໜ້າປະທານາທິບໍດີ ດໍໂນລ ທຣຳ ໃນທົ່ວປະເທດ ຊຶ່ງການຢັ່ງຫາງສຽງທີ່ໄດ້ມີຂຶ້ນເມື່ອທ້າຍເດືອນມິຖຸນາ ໂດຍອົງ ການ RealClearPolitics ສະແດງໃຫ້ເຫັນວ່າ ອະດີດ ຮອງປະທານາທິບໍດີນຳໜ້າດ້ວຍຄະແນນສຽງ 8 ເປີເຊັນ ການປ່ຽນແປງໃນການແຂ່ງຂັນເອົາຕຳແໜ່ງປະທານາທິບໍດີນັ້ນ ແມ່ນເຮັດໃຫ້ສະພາບການເປັນມິດຫຼາຍຂຶ້ນກວ່າເກົ່າສຳລັບບັນດາຜູ້ທ້າຊິງຈາກພັກເດໂມແຄຣັດ ຢູ່ໃນການແຂ່ງຂັນດ້ວຍການປ່ອນບັດເລືອກຕັ້ງ ບັນດາສະມາຊິກພັກຣີພັບບລີກັນ ໃນປັດຈຸບັນນີ້ ຄວບຄຸມສະພາສູງ ໂດຍມີບ່ອນນັ່ງໃນສະພາ 23 ບ່ອນໃນຈຳນວນ 35 ບ່ອນ ທີ່ຈະຕ້ອງໄດ້ເລືອກຕັ້ງກັນໃໝ່ໃນປີນີ້ ແຕ່ການແຂ່ງຂັນໃນບໍ່ເທົ່າໃດລັດທີ່ສຳຄັນ ແມ່ນຈະຕັດສິນຄວາມກ້ຳເກິ່ງຂອງອຳນາດ ການຄວບຄຸມສະພາສູງ ໂດຍພັກເດໂມແຄຣັດ ອາດສົ່ງຜົນກະທົບຢ່າງສຳຄັນ ຕໍ່ຄວາມສາມາດໃນການອອກກົດໝາຍໃນສະໄໝທີສອງ ຖ້າຫາກຖືກເລືອກເປັນປະທານາທິບໍດີຄືນອີກຂອງທ່ານທຣຳ ຫຼືສຳລັບຜູ້ທີ່ເຊື່ອໝັ້ນວ່າຈະຖືກສະເໜີຊື່ຕາງໜ້າພັກເດໂມແຄຣັດ ທ່ານໂຈ ໄບເດັນ ທີ່ຈະອອກກົດໝາຍ ໃນນະໂຍບາຍຕ່າງໆຂອງທ່ານ ຖ້າຫາກທ່ານຖືກເລືອກໃຫ້ເປັນປະທານາທິບໍດີ ຄົນທີ 46 ຂອງປະເທດ ພັກເດໂມແຄຣັດ ຈະຕ້ອງເອົາຊະນະສາມຫາສີ່ບ່ອນນັ່ງໃນສະພາສູງ ເພື່ອຈະເຂົ້າຄວບຄຸມສະພາດັ່ງກ່າວ ໃນຂະນະດຽວກັນໄວຣັສໂຄໂຣນາ ໄດ້ເຮັດໃຫ້ບັນຍາກາດດ້ານການເມືອງແບບບໍ່ເຄີຍເຫັນມາກ່ອນໃນປີການເລືອກຕັ້ງທີ່ຜ່ານມາ ຊຶ່ງການປ່ຽນແປງທີ່ເປັນເອກະລັກຂອງການລົງໂຄສະນາຫາສຽງທາງອອນໄລນີ້ ອາດໝາຍຄວາມວ່າ ການແຂ່ງຂັນເປັນປະທານາທິບໍດີ ແມ່ນຈະສົ່ງຜົນຫຼາຍກວ່າປົກກະຕິ ໃນການແຂ່ງຂັນໂດຍໃຊ້ບັດເລືອກຕັ້ງ “ທັງສອງຜູ້ສະໝັກເປັນປະທານາທິບໍດີມີເງິນຫຼວງຫຼາຍເພື່ອໃຊ້ຈາຍຢູ່ແລ້ວ” ນັ້ນແມ່ນຄຳເວົ້າຂອງ ທ່ານທາດ ແບ້ວຕ໌ ຜູ້ອຳນວຍການ ຂອງໂຄງການຄຸ້ມຄອງດ້ານການເມືອງ ຢູ່ທີ່ມະຫາວິທະຍາໄລ ຈອຣຈ໌ ວໍຊິງຕັນ ພະແນກການຄຸ້ມຄອງດ້ານການເມືອງ ທີ່ໄດ້ກ່າວໄວ້ ທ່ານກ່າວຕື່ມວ່າ “ແລະໃນການບໍ່ສາມາດ ໄປປ່ອນບັດເລືອກຕັ້ງດ້ວຍຕົນເອງແບບທັງຫຼາຍເຫຼົ່ານັ້ນ ພວກເຂົາເຈົາຈະຕ້ອງໃຊ້ຈ່າຍເງິນທີ່ແນໃສ່ຫພວກລັດຕ່າງໆທີ່ອາດຈະອຽງໄປພັກໃດພັກນຶ່ງກໍເປັນໄດ້ ” ມາເບິ່ງລັດຕ່າງໆຈຳນວນນຶ່ງ ທີ່ການແຂ່ງຂັນສະມາຊິກສະພາສູງ ຈະຊ່ອຍກຳ ນົດຜົນການແຂ່ງຂັນເປັນປະທານາທິບໍດີ ທີ່ຈະອອກມາ ປະທານາທິບໍດີ ທຣຳ ຍັງຄົງມີຄວາມນິຍົມຊົມຊອບຢ່າງຫຼວງຫຼາຍຢູ່ໃນລັດອາລາບາມາ ຊຶ່ງເປັນລັດດຽວ ບ່ອນທີ່ພັກຣີພັບບລີກັນມີໂອກາດດີທີ່ຈະເອົາຊະນະທ່ານດັກ ໂຈນສ໌ ຜູ້ທີ່ດຳລົງຕຳແໜ່ງໃນປັດຈຸບັນໄດ້